ན་མོ་གུ་རུ་མཉྫུ་གྷོ་ཥཱ་ཡ། འདིར་རྒྱུན་དུ་ཡི་དམ། མགོན་པོ་བར་ཆད་ཀུན་
སེལ། ཆོས་རྒྱལ། ལྷ་མོ་རྣམས་ལ་མཆོད་གཏོར་འབུལ་བར་འདོད་པས། བླ་མ་ཡི་
དམ་ཆོས་བསྲུང་མ་རྣམས་ཀྱི་བྲིས་སྐུ་དང་མཆོད་གཏོར་ནང་མཆོད་སོགས་བཀོད་་་་
པས་མཛེས་པར་བཤམས་ལ། རང་ཉིད་སྐད་ཅིག་གིས་དཔལ་རྡོ་རྗེ་འཇིགས་བྱེད་
131

ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པ་ཡུམ་དང་བཅས་པའི་་་་་་
སྐུར་བཞེངས་པར་གྱུར། ནང་མཆོད་ཧྲཱིཿཧྲཱིཿས་བསངས། སྭ་བྷཱ་ཝས་སྦྱངས། སྟོང་
པའི་ངང་ལས་རླུང་མེའི་དཀྱིལ་འཁོར་གྱི་སྟེང་དུ་མི་མགོའི་སྒྱེད་བུ་ལ་གནས་པའི་་་་་
ཐོད་པའི་ནང་དུ་ཤ་ལྔ་བདུད་རྩི་ལྔ་སྦྱངས་རྟོགས་སྦར་གསུམ་བྱས་པ་ལས་བྱུང་བའི་
ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ལན་གསུམ་བརྗོད་ནས་བྱིན་
གྱིས་བརླབས། མཆོད་པ་རྣམས་ཀྱང་བསངས། སྦྱངས། སྟོང་པའི་ངང་ལས་ཨཱཿ
ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། ཧཱུཾ་ཧཱུཾ་ཞུ་བ་ལས་བྱུང་
བའི་མཆོད་རྫས་རྣམས་རང་བཞིན་བདེ་སྟོང་། རྣམ་པ་མཆོད་རྫས། བྱེད་ལས་
དབང་པོ་དྲུག་གི་སྤྱོད་ཡུལ་དུ་ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་་་་
གྱུར། ཨོཾ་ཨགྷཾ་ཨཱཿཧཱུཾ། ཞེས་སོགས་ནས། ཤཔྟ་ཨཱཿཧཱུྃ་གི་བར་གྱིས་བྱིན་གྱིས་བརླབས།
གཏོར་མ་ཡང་ནང་མཆོད་ལྟར་བྱིན་གྱིས་རླབས། དེ་ནས་རོལ་མོ་དབྱངས་དང་
བཅས་ཏེ། ཧཱུཾ་ལྷུན་གྲུབ་བདེ་སྟོང་ཡེ་ཤེས་རོལ་པ་ལས། །རྩ་བརྒྱུད་བླ་མ་ཡི་དམ་ལྷ་
ཚོགས་དང་། །ཁྱད་པར་ཁྲོ་བོ་ཆེན་པོ་གཤིན་རྗེའི་གཤེད། །འཁོར་བཅས་ཐོགས་པ་
མེད་པར་གནས་འདིར་གཤེགས། །ཤར་ལྷོ་བསིལ་བའི་ཚལ་གྱི་དུར་ཁྲོད་ནས། །
དཔལ་ལྡན་ཡེ་ཤེས་མགོན་པོ་ཕྱག་དྲུག་པ། །ཡུམ་བཅས་གནོད་སྦྱིན་རྣམ་བཞི་
གཙང་རིས་ཀྱི། །དཔལ་མགོན་བདུན་ཅུའི་ཚོགས་བཅས་ད་ཚུར་སྤྱོན། །ལྷོ་ཕྱོགས་
རིམ་པ་བདུན་གྱི་ས་འོག་ནས། །ཆོས་ཀྱི་རྒྱལ་པོ་ཡུམ་མཆོག་ཙཱ་མུཎྜཱི། །ཕོ་བརྒྱད་མོ་
བརྒྱད་གཤིན་རྗེའི་ཚོགས་དང་བཅས། །འཕྲིན་ལས་བསྒྲུབ་ཕྱིར་གནས་འདིར་
གཤེགས་སུ་གསོལ། །ཁྱད་པར་མུ་ལེ་དིང་གི་ཁྲག་མཚོ་ནས། །དུས་གསུམ་རྒྱལ་བའི་
ཡུམ་གཅིག་རེ་མ་ཏི། །ཚེ་རིང་མཆེད་ལྔ་བསྟན་མ་བཅུ་གཉིས་སོགས། །འཁོར་
བཅས་དངོས་གྲུབ་སྩོལ་ཕྱིར་གཤེགས་སུ་གསོལ། །གཞན་ཡང་རྣལ་འབྱོར་བདག་
ཅག་འཁོར་བཅས་ཀྱི། །མགོན་སྐྱབས་མཛད་པའི་བསྲུང་མ་ཐམས་ཅད་དང་། །
ཡུལ་ལྷ་གཞི་བདག་འཁོར་དང་བཅས་པ་ཡང༌། །དམ་ཚིག་ལྡན་པའི་གནས་འདིར་
132

གཤེགས་སུ་གསོལ། ཞེས་སྤྱན་དྲངས། ཨོཾ། དངོས་བཤམས་ཡིད་ཀྱིས་སྤྲུལ་པ་ལས་
བྱུང་བའི། །མཆོད་ཡོན་མཛེས་པའི་མེ་ཏོག་དྲི་ཞིམ་སྤོས། །མུན་སེལ་སྒྲོན་མེ་བཟང་
པོའི་དྲི་ཆབ་དང་། །རོ་བརྒྱའི་ཞལ་ཟས་གདངས་སྙན་རོལ་མོའི་ཚོགས། །འདོད་
ཡོན་ལྔ་དང་རྒྱལ་སྲིད་རིན་ཆེན་བདུན། །དམ་རྫས་སྤྱན་གཟིགས་ནམ་མཁའི་ཁྱོན་
གང་ཞིང་། །ཕྱི་ནང་གསང་བའི་མཆོད་པའི་སྤྲིན་ཕུང་འཁྲིགས། །ཤ་ཁྲག་གཏོར་
མས་ས་གཞི་བཀང་སྟེ་འབུལ། །ཞེས་མཆོད་ཚོགས་ཕུལ།
གཙོ་བོ་བཞི་པོའི་ཉེ་སྙིང་ཙམ་བཟླ་འདོད་ན་འདིར་བཟླ། མགྲོན་རྣམས་ཀྱི་
ལྗགས་རྡོ་རྗེ་རྩེ་གཅིག་པ་དམར་པོ་འོད་ཀྱི་སྦུ་གུ་ཅན་གྱིས་གཏོར་མའི་བཅུད་དྲངས་
ཏེ་གསོལ་བར་བསམ། རྒྱས་པར་ན། སོ་སོའི་མཚན་སྔགས་ལ་བ་ལིཾ་ཏ་སྦྱར་བས་
འབུལ། བསྡུ་ན། གུ་རུ་བུདྡྷ་བོ་དྷིས་ཏྭ་སརྦ་དྷརྨ་པཱ་ལ་ས་པ་རི་ཝཱ་ར་ཨི་དཾ་བ་ལིཾ་ཏ་
ཁ་ཁ་ཁཱ་ཧི་ཁཱ་ཧི། ཞེས་པ་བདུན་གྱིས་ཡེ་ཤེས་པ་རྣམས་དང་། ཨ་ཀཱ་རོས་གཞི་
བདག་ལ་ཕུལ། ཨཉྙཾ་སོགས་ཀྱིས་མཆོད། ནང་མཆོད་ཕུལ། དེ་ནས་བསྟོད་པ་ནི།
ཧཱུཾ། བདེ་གཤེགས་ཀུན་གྱི་ཡེ་ཤེས་འཇམ་པའི་དཔལ། །ཕྱི་ནང་གསང་བའི་འཆི་
བདག་འཇོམས་མཛད་ཅིང་། །འདོད་དགུའི་དངོས་གྲུབ་སྩོལ་བའི་ཡིད་བཞིན་ནོར།།
འཇིགས་པ་མཐའ་དག་འཇིགས་པར་བྱེད་ལ་བསྟོད། །མི་བཟད་སྙིགས་མའི་དམུ་
རྒོད་གདུལ་དཀའ་བ། །འདུལ་ཕྱིར་ཐུགས་རྗེ་ཆེན་པོ་རབ་ཁྲོས་པ། །བསྟན་དགྲ་
ཚར་གཅོད་རྣལ་འབྱོར་བུ་བཞིན་དུ།
།སྐྱོང་ཞིང་འགལ་རྐྱེན་བར་ཆད་ཀུན་སེལ་
པའི། །དཔལ་མགོན་ཆོས་སྐྱོང་ཆེན་པོ་ཁྱོད་ལ་བསྟོད། །འཇམ་དཔལ་བཀའ་སྡོད་
སྟོབས་ཆེན་གཤིན་རྗེའི་གཙོ། །དགེ་སྡིག་ཤན་འབྱེད་བསྟན་དགྲ་ཡོངས་ཀྱི་གཤེད། །
ཆོས་འཁོར་སྐྱོང་མཛད་རྣལ་འབྱོར་དགྲ་ལྷ་ཆེ། །ལེགས་ལྡན་ནག་པོ་ཉི་མའི་སྲས་ལ་
བསྟོད། །འདོད་པའི་ཁམས་ལ་དབང་བསྒྱུར་མཁའ་འགྲོའི་གཙོ། །མ་རུངས་འདུལ་
ཕྱིར་སྲིན་མོ་ཁྲོས་པ་ལྟར། །བསྟན་དགྲ་རྩད་ནས་འབྱིན་པའི་བཤན་པ་མོ། །དམ་
ཚིག་ལྡན་པའི་བསྲུང་མ་ཁྱོད་ལ་བསྟོད། །
133

ཧཱུཾ། བླ་མ་ཡི་དམ་ཆོས་སྐྱོང་བའི། །དམ་ཅན་བསྲུང་མ་ཁྱེད་རྣམས་ཀྱིས།
།
རྣལ་འབྱོར་བདག་ཅག་འཁོར་བཅས་ལ།
།ཉིན་གསུམ་རྒྱང་ནས་བྱ་ར་དང་།
མཚན་གསུམ་དྲུང་ནས་མེལ་ཚེ་མཛོད། །ནད་གདོན་དགྲ་བགེགས་ལ་སོགས་པ། །
དྲག་པོའི་ཆད་པས་ཚར་ཆོད་ལ། །བསམས་པའི་དོན་ཀུན་ཡིད་བཞིན་སྒྲུབས། །ཕྱི་
ནང་བར་ཆོད་ཀུན་ཞི་ཞིང་། །ཚེ་དང་བསོད་ནམས་རྒྱས་པ་དང་། །ཁམས་གསུམ་
མ་ལུས་དབང་འདུ་ཞིང་། །མངའ་ཐང་རིགས་རྒྱུད་འཕེལ་བར་མཛོད། ཅེས་བསྟོད་
ཅིང་འཕྲིན་ལས་བཅོལ།
བཟོད་པར་གསོལ་ཞིང་ཡེ་ཤེས་པ་རྣམས་རྟེན་ཡོད་ན་
བརྟན་བཞུགས་དང་། མེད་ན་གཤེགས་སུ་གསོལ་ཏེ་ཤིས་པ་བརྗོད་པར་བྱའོ། །
ཚུལ་འདི་ཡང་དད་སྟོབས་རྣམ་དཔྱོད་ཕུན་སུམ་ཚོགས་པ་སྡེ་པ་ལྷའི་དྲུང་གིས་
བསྐུལ་བ་ལ་བརྟེན་ནས། །བཙུན་པ་བློ་བཟང་ཆོས་ཀྱི་རྒྱལ་མཚན་གྱིས་ཆོས་གྲྭ་ཆེན་
པོ་བཀྲ་ཤིས་ལྷུན་པོའི་གཙུག་ལག་ཁང་དུ་སྦྱར་བའོ། །